Gay panic defense
לפי מדינה > ארצות הברית > לפי מדינה

| מדינה | נשקלה חקיקה | קיימת חקיקה | החוק | הערות |
| --- | --- | --- | --- | --- |
| קליפורניה קליפורניה | — | 2014 | AB2501 | ‏‏ |
| אילינוי אילינוי | — | 2017 | SB1761 | ‏ |
| רוד איילנד רוד איילנד | — | 2018 | H7066aa/S3014 ‏ | ‏ |
| קונטיקט קונטיקט | — | 2019 | SB-0058 | ‏ |
| הוואי הוואי | — | 2019 | HB711 ‏ |  |
| מיין  מיין | — | 2019 | LD1632 ‏ | ‏ |
| נבדה נבדה | — | 2019 | SB97 ‏ | ‏ |
| ניו יורק ניו יורק | 2014 | — | S7048 |  |
| ניו יורק ניו יורק | 2015 | — | A5467/S499 |  |
| ניו יורק ניו יורק | 2017 | — | A5001/S50 |  |
| ניו יורק ניו יורק | — | 2019 | A2707/S3293 | ‏ |
| ניו ג'רזי ניו ג'רזי | 2015 | — | A4083 |  |
| ניו ג'רזי ניו ג'רזי | 2016 | — | A429 |  |
| ניו ג'רזי ניו ג'רזי | 2018 | 2020 | A1796/S2609 |  |
| וושינגטון די. סי. וושינגטון די. סי. | 2017 | 2020 | B22-0102/B23-0409 |  |
| ג'ורג'יה ג'ורג'יה | 2018 | — | HB931 |  |
| מינסוטה מינסוטה | 2018 | — | HF3045/SF2633 |  |
| ניו מקסיקו ניו מקסיקו | 2018 | — | SB159 |  |
| מסצ'וסטס מסצ'וסטס | 2019 | — | S870 |  |
| ויסקונסין ויסקונסין | 2019 | — | AB436 |  |
| טקסס טקסס | 2019 | — | HB3281 |  |
| וושינגטון (מדינה) וושינגטון | — | 2020 | HB1687 |  |
| פנסילבניה פנסילבניה | 2020 | — | HB2333 |  |
| קולורדו קולורדו | — | 2020 | SB20-221 |  |
| איווה איווה | 2020 | — | HB693 |  |
| וירג'יניה וירג'יניה | 2021 | — | HB2132 |  |
| מרילנד מרילנד | 2021 | — | HB231 |  |
| נברסקה נברסקה | 2021 | — | LB321 |  |
| פלורידה פלורידה | 2021 | — | SB718 |  |

נכון ליולי 2020, ב-11 מדינות בלבד בארצות הברית קיימים חוקים נגד Gay panic defense או נגד Trans panic defense, והן: קליפורניה, אילינוי, רוד איילנד, קונטיקט, הוואי, מיין, נבאדה, ניו יורק, ניו ג'רזי, וושינגטון וקולורדו. חקיקה שכזו קיימת גם בוושינגטון די. סי..
בשנת 2006 תיקנה קליפורניה את חוק העונשין כך שיכלול הוראות לחבר מושבעים להתעלם מהטיה, הזדהות, דעות קדומות או דעת קהל בקבלת החלטתם; החוק קבע כי יש להנחות את משרד עורכי הדין המחוזיים אודות Gay panic defense וכיצד למנוע מדעות קדומות להשפיע על מהלכי ותוצאות הליכים משפטיים. לשכת עורכי הדין האמריקאית (אנ') (ABA) קיבלה פה אחד החלטה בשנת 2013 הקוראת לממשלות לפעול בהתאם לרוח ההנחיות של מדינת קליפורניה ולקבוע הוראות מפורשות לחבר מושבעים להתעלם מהטיה ולחנך תובעים בנושא Gay panic defense.‏
בעקבות החלטת ה-ABA בשנת 2013, לשכת עורכי הדין הלהט"בת הלאומית (אנ') ממשיכה לעבוד עם מחוקקים ברמת המדינה כדי לסייע באיסור השימוש בטקטיקה זו באולמות משפט ברחבי הארץ.
ב-27 בספטמבר 2014, מושל קליפורניה ג'רי בראון חתם על הצעת חוק מס' 2501, והפך את קליפורניה למדינה הראשונה בארצות הברית שאוסרת על שימוש ב-Gay panic defense או ב-Trans panic defense.‏ החוק קובע כי גילוי או ידיעה של מין, מגדר, זהות מינית או זהות מגדרית של אדם אינו מהווה כשלעצמו קינטור המצדיק הפחתה האישום מתחת להריגה.
באוגוסט 2017 חתם ברוס ראונר, מושל אילינוי, על הצעת חוק מס' SB1761, ואסר על ב-Gay panic defense או ב-Trans panic defense במדינה.
ביוני 2018, הצעות חוק H7066aa ו-S3014, האוסרות על Gay panic defense ועל Trans panic defense, התקבלו ברוב מוחץ: בבית המחוקקים הצביעו 68 בעד מול 2 נגד, ובסנאט הצביעו 27 בעד ללא מתנגדים. מושל רוד איילנד חתם על הצעות החוק והפך אותן לחוק כעבור חודש, ביולי 2018. החוק נכנס לתוקף באופן מיידי.
בשנת 2019, בית המחוקקים של מדינת ניו יורק שקל שוב לאסור על Gay panic defense.‏ במושב של 2019–2020, הצעות החוק שנשקלו היו S3293 ו-A2707; גרסאות קודמות של הצעות חוק אלו "נקברו" בוועדות משנה (S7048, במושב 2013–2014; A5467/S499, במושב 2015–2016;‏ A5001/S50, במושב 2017–2018).‏ ב-30 ביוני 2019, ביום מצעד הגאווה של ניו יורק, חתם מושל ניו יורק אנדרו קואומו על הצעת החוק, שנכנסה לתוקף באופן מיידי.
באפריל 2019, שני בתי המחוקקים של מדינת הוואי העבירו הצעות חוק לאיסור על Gay panic defense ועל Trans panic defense ‏(HB711 ו-SB2).‏ הוקמה ועדה שנועדה לאחד את שתי הצעות החוק להצעה אחת; בסופו של דבר, גרסה משותפת עברה בשני בתי המחוקקים ב-26 באפריל 2019 ונחתמה כחוק כעבור חודשיים, ב-26 ביוני 2019, על ידי מושל הוואי דייוויד איגה. החוק נכנס לתוקף באופן מיידי.
במאי 2019 העבירה הרשות המחוקקת של נבדה את SB97 כדי לאסור על שימוש ב-gay and trans panic defense בבתי משפט בתחום השיפוט של המדינה. ב-14 במאי 2019 חתם המושל סטיב סיסולאק על SB97. החוק נכנס לתוקף ב-1 באוקטובר 2019.‏
ביוני 2019, האספה הכללית בקונטיקט העבירה את הצעת חוק SB-0058 פה אחד, האוסרת Gay and Trans panic defense. הצעת החוק נחתמה על ידי המושל נד למונט, והחוק נכנס לתוקף ב-1 באוקטובר 2019, בהתאם לחוקת קונטיקט.
עוד ביוני 2019, העבירה הרשות המחוקקת של מיין הצעת חוק (הצבעה בבית הנבחרים עברה ברוב של 1–132 וההצבעה בסנאט עבר ברוב של 0–35), עליה חתמה המושלת ג'אנט מילס ב-21 ביוני 2019 שנכנסה לתוקף מיד.
ניו ג'רזי העבירה פה-אחד הצעת חוק לאיסור ההגנה על Gay and Trans panic defense; ההצעה עברה והפכה לחוק בינואר 2020.‏
בפברואר 2020, בית המחוקקים של מדינת וושינגטון העביר הצעת חוק (ההצבעה עברה בבית הנבחרים ברוב של 5–90 עם שלושה נעדרים, וההצבעה בסנאט עברה ברוב של 3–46) לביטול Gay panic defense. הצעת החוק נחתמה בחוק במרץ 2020 על ידי מושל מדינת וושינגטון ג'יי אינסלי. מדינת וושינגטון הופכת למדינה האמריקאית העשירית האוסרת על Gay panic defense (כאשר החוק נכנס לתוקפו ביוני 2020).‏
ביולי 2020 קולורדו הפכה למדינה האמריקאית ה-11 שביטלה את Gay panic defense.‏
בדצמבר 2020 הצביעה מועצת מחוז קולומביה פה-אחד על הצעת חוק לאיסור השימוש ב-"Gay/Trans Panic Defense". ראש העיר וושינגטון די. סי. מיוריאל באוזר אמרה כי היא תחתום על הצעת החוק. הצעת החוק תעבור לאחר מכן אל גבעת הקפיטול, ליקורת של 30 יום על ידי הקונגרס האמריקאי, כפי שנדרש על פי החוק.
מאז ינואר 2021 הוצגו הצעות חוק דומות בכמה מדינות נוספות.